প্রকাশিত: জুলাই ১৯, ২০১৯, ০৬:১৯ পিএম
সর্বশেষ আপডেট : জুলাই ২০, ২০১৯, ১২:২৭ এএম
অভিযোগ প্রত্যাখ্যান স্বরাষ্ট্রমন্ত্রীর
প্রিয়া সাহাকে ট্রাম্পের সঙ্গে খুব আগ্রহ নিয়ে হাত মেলাতে দেখা যায় - ছবি : ভিডিও ফুটেজ থেকে নেয়া
মার্কিন প্রেসিডেন্ট ডোনাল্ড ট্রাম্পের কাছে বাংলাদেশের হিন্দু বৌদ্ধ খ্রিস্টান ঐক্য পরিষদের সাংগঠনিক সম্পাদক পরিচয়দানকারী প্রিয়া সাহার উদ্ভট দেশবিরোধী ও সাম্প্রদায়িক অভিযোগ নিয়ে সামাজিক যোগাযোগ মাধ্যম তুমুল সমালোচনার ঝড় বইছে। তার এই অভিযোগকে বাংলাদেশের বিরুদ্ধে গভীর ষড়যন্ত্র হিসেবে উল্লেখ করেছেন অনেকেই।
সামাজিক যোগাযোগ মাধ্যম ফেসবুকে ভাইরাল হওয়া এ ভিডিও ফুটেজে দেখা যায়, প্রিয়া সাহা মার্কিন প্রেসিডেন্ট ডোনাল্ড ট্রাম্পের কাছে অভিযোগ ও আবেদনের সুরে বলছেন, আমি বাংলাদেশ থেকে এসেছি এবং সেখানে ৩৭ মিলিয়ন (৩ কোটি ৭০ লাখ) হিন্দু, বৌদ্ধ, খ্রিস্টান এরইমধ্যে উধাও হয়ে গেছে। এখনও এক কোটি ৮০ লাখ আছে। যার মধ্যে ১৭ লাখ শিশু এবং অন্যান্য ধর্মাবলম্বী মানুষ বসবাস করে। আমাদেরকে সাহায্য করুন। আমি আমার ঘর হারিয়েছি, জমি হারিয়েছি। ইতোমধ্যেই আমার বাড়ি-ঘর দখল করেছে। জ্বালিয়ে দিয়েছে। কিন্তু আমরা সরকার থেকে এর কোনো বিচার পাই নাই। আমরা বাংলাদেশেই থাকতে চাই। আমরা বাংলাদেশ ছাড়তে চাই না। দয়া করে আমাদের সাহায্য করুন।
তার এ নালিশের পর প্রেসিডেন্ট ট্রাম্প জিজ্ঞাসা করেন, কারা এর পেছনে আছে? কারা তোমার বাড়ি-ঘর দখল করেছে।
জবাবে প্রিয়া সাহা বলেন, এর পেছনে মুসলিম মৌলবাদীরা জড়িত। তারা সব সময় রাজনৈতিক সেল্টার পেয়ে থাকে। সব সময়ই পেয়ে থাকে।
এসময় প্রিয়া সাহার দিকে ট্রাম্পকে হাত বাড়িয়ে দিতে দেখা যায়। প্রিয়া সাহাকে ট্রাম্পের সঙ্গে খুব আগ্রহ নিয়ে হাত মেলাতে দেখা যায়।
জানা যায়, বিশ্বের বিভিন্ন দেশে ধর্মীয় নির্যাতনের শিকার হওয়া কয়েকজন ব্যক্তি গত বুধবার (১৭ জুলাই) ট্রাম্পের সঙ্গে হোয়াইট হাউজে সাক্ষাৎ করেন। সেখানে চীন, তুরস্ক, উত্তর কোরিয়া, মিয়ানমারসহ ১৭টি দেশের নির্যাতিত ব্যক্তিরা ছিলেন।
যুক্তরাষ্ট্রে প্রিয়া সাহা - ছবি : সংগৃহীত
বাংলাদেশে নাকি ৩৭ মিলিয়ন অর্থাৎ ৩ কোটি ৭০ লক্ষ হিন্দু বৌদ্ধ ও খ্রিস্টান গুম হয়ে গেছে..?
বাংলাদেশের মুসলিম মৌলবাদীরা নাকি তার জায়গাজমি দখল ও ঘরবাড়ি পুড়িয়ে দিয়েছে...?
বিচার দিয়ে এসেছে ডোনাল্ড ট্রাম্পের কাছে এবং ট্রাম্পের সাহার্য্য কামনা করছে... যে অপশক্তি বঙ্গবন্ধু হত্যাকাণ্ডের সাথে জড়িত, বর্তমান প্রধানমন্ত্রী শেখ হাসিনার সরকারকে উৎখাত করার জন্য তাদের দোসররা আবার সক্রিয়। এদেশে সংখ্যালঘুরা হাজার গুণে ভালো আছে। ভালো ভালো পজিশনে থেকে, রাষ্ট্রের সুযোগ সুবিধা উপভোগ করে রাষ্ট্রের বিরুদ্ধে বদনাম করার সাহস পায় কীভাবে?
তরুণ সংবাদকর্মী সুশান্ত সাহা দৈনিক জাগরণকে প্রিয়া সাহার অভিযোগের বিষয়ে ক্ষোভ প্রকাশ করে বলেন, তার এ ধরনের বক্তব্য ও পদক্ষেপ আমাদের দেশের বিরুদ্ধে নিছক অপপ্রচার ছাড়া আর কিছু নয়। বাংলাদেশ শান্তির দেশ। এখানে ঘৃণ্য সাম্প্রদায়িকতার স্থান নেই। আমি ওই মহিলার দেশ বিরোধী অপপ্রচারের তীব্র নিন্দা ও প্রতিবাদ জানাই।
প্রিয়া সাহার দেশবিরোধী এ কর্মকাণ্ডের বিষয়ে জানতে চাইলে নারী নেত্রী সুলতানা কামাল দৈনিক জাগরণকে বলেন, আমার স্বামী অসুস্থ। আমি তাকে নিয়ে হাসপাতালে আছি। এই মুহূর্তে এ বিষয়ে কথা বলতে পারছি না। পরে বলব।
হিন্দু বৌদ্ধ খ্রিস্টান ঐক্য পরিষদের সভাপতিমণ্ডলীর সদস্য ও পূজা উদযাপন পরিষদের উপদেষ্টা ড. নিম চন্দ্র ভৌমিক দৈনিক জাগরণকে প্রিয়া সাহার বক্তব্যের বিষয়ে বলেন, ঐক্য পরিষদ গঠনের শুরু থেকেই আমরা চেয়েছি দেশে একটি গণতান্ত্রিক সরকার আসুক। যেখানে সমস্যা সেখানেই মীমাংসা ঘটুক। সংখ্যালঘুদের বিভিন্ন আইন-শৃঙ্খলা কমিটিতে নেয়া হোক।
হিন্দু বৌদ্ধ খ্রিস্টান ঐক্য পরিষদের সভাপতিমণ্ডলীর সদস্য ও ড. কামাল হোসেনের গণফোরামের নির্বাহী সভাপতি অ্যাডভোকেট সুব্রত চৌধুরী দৈনিক জাগরণের প্রশ্নের শুরুতে পাল্টা প্রশ্ন করে বলেন, প্রিয়া সাহা আমেরিকাতে গেল কেমনে? ট্রাম্প পর্যন্ত গেল কেমনে? ট্রাম্প পর্যন্ত পৌঁছতে পারা তো বিশাল ব্যাপার। জেনে রাখুন, সে (প্রিয়া সাহা) আওয়ামী লীগ ঘরানার লোক। সে সরকারের কাছের মানুষ। ইচ্ছা করলেই এ ধরনের সফরে যে কেউ যেতে পারে না। প্রতি বছরই বিভিন্ন দেশের সংখ্যালঘুদের নিয়ে আমেরিকার বাংলাদেশ ককাসে এ ধরনের প্রোগ্রাম হয়। জুরিখেও হয়। সেসব প্রোগ্রামে সবসময় সরকারের কাছের লোকজনকেই সরকার পাঠায়। এর বাইরে বিভিন্ন এনজিও থেকেও কেউ কেউ যায়।
অ্যাডভোকেট সুব্রত আরও বলেন, প্রিয়ার পরিসংখ্যানগত তথ্য আমি হয়ত সমর্থন করব না। তবে এটা সত্যি প্রিয়ার বাড়িতে আগুন দেয়া হয়েছে গত বছর। তার কিছু জায়গা-জমি দখল করেছে, তা আমিও জানি। ঢাকা থেকে অনেকেই গেছে এটা দেখতে। বিভিন্ন পত্র-পত্রিকায় এ বিষয়ে নিউজও এসেছে। ঐক্য পরিষদ সংবাদ সম্মেলনও করেছে। তার পরিসংখ্যান বাদ দিলে তার উপর যে আক্রমণ- তা ঠিক আছে। এখন কী বলবেন? ওই পর্যন্ত যখন যেতে পেরেছে, তখন সে একেবারে খেলনা নয় ! এখানে অনেক লড়াই সংগ্রামে সে আছে। তবে সে যে আওয়ামী ঘরানার তা আমি নিশ্চিত করছি।
খ্রিস্টান ধর্মাবলম্বীরা সংখ্যালঘু নন : চুমকি